open-index/open-wikipedia-markdown huggingface dataset:
Mässkär

**Mässkär** on Pohjanmaan rannikolla Pietarsaaren edustalla sijaitseva noin 35 hehtaarin kokoinen saari. Saarella sijaitsee tunnusmajakka ja entinen luotsiasema. Mäskärin kalliot tulivat esiin maankohoamisen ansiosta ensimmäisen kerran 700 eaa. Saarella on kallioita mutta myös reheviä lehtoja. Saarta käytettiin alun perin kalastustukikohtana ja karjan laiduntamiseen. Lampaiden laiduntaminen saarella päättyi 1950-luvulla ja tämän jälkeen saarelle alettiin rakentaa kesämökkejä joita on nykyisin noin 50 kappaletta.

## Tunnusmajakka

Ensimmäinen tunnusmajakka Mässkärille pystytettiin 1700-luvun alussa. Majakka purettiin Krimin sodan aikaan. Nykyinen puinen tunnusmajakka on rakennettu 1856 samaan aikaan kun saarelle rakennettiin luotsitupa. Kuusikulmainen tunnusmajakka on punainen, katto on musta.

## Luotsiasema
Vuonna 1858 rakennettu luotsitupa korvattiin 1956–1958 rakennetulla luotsiasemalla jossa toimi myös merivartioasema. Merivartioasema siirtyi pois 1991 ja vuonna 1994 myös luotsiasema siirtyi Alholmaan. Entisellä luotsiasemalla toimii nykyisin *Mässkärin Luontoasema* jota ylläpitää *Föreningen Mässkärs lotsstation r.f.*-yhdistys. Luontoasemalla on kahvila-ravintola, majoitustiloja, saunaosasto ja kokoustiloja. Luontoasemalla on vakinainen miehitys kesäkuusta elokuulle, muina aikoina se on käytössä sopimuksen mukaan. Saarella on myös luontopolku opasteineen.

## Lähteet
* Storbjörk, Nicklas: *Pietarsaari tammikuusta joulukuuhun*. Wester Media Group Oy Ab 2013.
### Viitteet
Punainen lohikäärme -maalaukset

**''Suuri punainen lohikäärme'' -maalaukset** ovat sarja englantilaisen runoilijan ja maalarin William Blaken akvarelleja, maalattu vuosien 1805 ja 1810 välillä. Tänä aikana Blake aikoi maalata yli sata maalausta Raamatun kuvitukseksi. Kyseessä olevat maalaukset kuvaavat osia Ilmestyskirjasta.

## Maalaukset
### ''Suuri punainen lohikäärme ja aurinkoon puettu nainen''
”The Great Red Dragon and the Woman Clothed in Sun”

Korkeus: 43,7&nbsp;cm, leveys: 34,8&nbsp;cm

Säilytyspaikka Brooklyn Museum.

### ''Suuri punainen lohikäärme ja nainen vaatetettu auringolla''
”The Great Red Dragon and the Woman Clothed with the Sun”

Kuva on samankaltainen kuin *Suuri punainen lohikäärme ja aurinkoon puettu nainen* mutta eri kuvakulmasta.

Korkeus: 40,8, leveys: 33,7&nbsp;cm

Säilytyspaikka National Gallery of Art, Washington D.C..

### ''Suuri punainen lohikäärme ja merestä nouseva peto''
”The Great Red Dragon and the Beast from the Sea”

Korkeus: 40,1&nbsp;cm, leveys: 35,6&nbsp;cm

Säilytyspaikka National Gallery of Art, Washington D.C..

### ''Pedon luku on 666''
”The Number of the Beast is 666”

Korkeus: 40,6&nbsp;cm, leveys: 33,0&nbsp;cm

Säilytyspaikka Rosenbach Museum & Library, Philadelphia.

## Kirjallisuudessa
*Suuri punainen lohikäärme* on tärkeässä osassa Thomas Harrisin romaanissa *[[Punainen lohikäärme (romaani)|Punainen lohikäärme]]* ja siitä tehdyissä elokuvissa, *[[Psykopaatin jäljillä]]* ja *[[Punainen lohikäärme]]*. Niissä esiintyy Francis Dolarhyde-niminen mies, jolla on pakkomielle William Blaken maalaukseen. Harris tekee romaanissaan virheen sekoittaessaan sarjan kaksi melkein saman nimistä maalausta ”Suuri punainen lohikäärme ja aurinkoon puettu nainen”, missä lohikäärme kuvataan takaa ja ”Suuri punainen lohikäärme ja nainen vaatetettu auringolla” missä se on kuvattu edestä.

## Katso myös
* Apokalyptinen madonna

## Lähteet
Eero Sahlberg

**Eero Sahlberg** (s. 6. marraskuuta 1990) on suomalainen koripalloilija. Takamiehenä pelaava Sahlberg on Torpan Poikien kasvatti.

## Pelaajaura

Sahlberg aloitti koripallon menemällä Torpan Poikien koripallokouluun 3–4-vuotiaana. ToPosta tuli Sahlbergin kasvattajaseura, jota tämä edusti B-juniori-ikäiseen asti. A-nuorissa hän pelasi Sykin joukkueessa. Nuorisoikäluokkien jälkeen Sahlberg pelasi aikuisten alasarjoissa. Hän suoritti varusmiespalveluksensa ja haki jatko-opintoihin. Sahlberg ei pitänyt itseään erityisen lahjakkaana pelaajana, mutta koripallo pysyi mukana hänen elämässään. Kaudella 2012–2013 Sahlberg nousi toiseksi korkeimmalla sarjatasolla pelanneen Keravan Energia Teamin edustusjoukkueeseen, ja seuraavalla kaudella hän pelasi I-divisioona B:ssä Pussihukissa. Kesällä 2014 Sahlberg harjoitteli onnistuneesti, ja hän teki sopimuksen Korisliigaan nousseen Helsinki Seagullsin kanssa. Sahlberg ei vielä vuotta aikaisemmin osannut kuvitella pelaavansa Korisliigassa, ja lähes täysipäiväinen koripalloilu oli hänelle uusi kokemus.

Sahlbergin tulokaskauden rooli Seagullsissa oli pieni, ja takamiesten kesken käytiin kovaa kilpailua peliajasta. Sahlberg ei taustaansa vedoten ollut erityisen pettynyt peliaikaansa, jota hänelle kertyi runkosarjassa noin neljä minuuttia ottelua kohden. Hänen ottelukohtaiset keskiarvonsa olivat runkosarjassa 1,2 pistettä ja 0,3 levypalloa. Seagullsin harjoituksissa Sahlberg oli energinen, ja hän halusi luoda joukkueen tekemiseen omalta osaltaan hyvän ilmapiirin. Seagulls sijoittui runkosarjassa kahdeksanneksi ja selviytyi viimeisenä joukkueena pudotuspeleihin, joissa se kuitenkin putosi jo puolivälierissä. Sahlberg ei pudotuspeleissä kentälle päässyt.

Heinäkuussa 2015 Sahlberg teki Seagullsin kanssa 1+1-vuotisen jatkosopimuksen.

## Yksityiselämä

Sahlberg opiskelee taloustiedettä Helsingin yliopiston Valtiotieteellisessä tiedekunnassa koripallon pelaamisen ohella. Lisäksi hän on valmentanut Sykin junioreita ja tehnyt töitä. Sahlberg on asunut Töölössä. Sahlbergin myöhemmän ajan esikuva on ollut Antti Niskanen, jonka pelaajaura on ollut samantyyppinen Sahlbergin kanssa.

## Lähteet
* Eero Sahlberg baskethotel.com
* Eero Sahlberg basketball profile eurobasket.com 

### Viitteet
Fire Under My Feet

”**Fire Under My Feet**”  on englantilaisen laulaja-lauluntekijän Leona Lewisin kappale, joka julkaistiin singlenä 6. kesäkuuta 2015. Single on Lewisin ensimmäinen, jonka hän julkaisi uuden levy-yhtiön, Island Recordsin alla. Kappaleen sisältävä Lewisin viides studioalbumi *[[I Am (Leona Lewisin albumi)|I Am]]* julkaistiin syyskuussa 2015. 

”Fire Under My Feet” kuultiin ensimmäistä kertaa radiossa 11. toukokuuta 2015. Kappaleen musiikkivideon on ohjannut Declan Whitebloom.

## Kappaleet
#

## Lähteet
Casino de Paris

**Casino de Paris** on musiikkiteatteri Ranskassa Pariisissa. Se sijaitsee 9. arrondissementissa osoitteessa 16 rue de Clichy. Sen juuret juontavat 1700-luvulle. Nimestään huoimatta se ei ole pelikasino.

Ensimmäinen rakennus samalla paikalla oli Duc de Richelieun rakennuttama noin vuonna 1730, mutta vallankumouksen jälkeen paikka sai uudeksi nimeksi Jardin de Tivoli ja siellä esitettiin ilotulituksia. Vuonna 1880 siitä tuli Palace Theatre, jossa esitettiin erilaisia näytöksiä, kuten painia.

Nykyajan tyyppinen Casino de Paris alkoi muotoutua ensimmäisen maailmansodan puhjetessa, jolloin siitä tuli elokuvateatteri ja musiikkiteatteri. Sodan pommitusten vuoksi esiintymiset keskeytyivät, ja kun ne aloitettiin uudestaan, alkoi paikka saada muodon, joka sillä oli lähes koko 1900-luvun.

Casino de Paris’ssa ovat vuosikymmenten kuluessa esiintyneet esimerkiksi Mistinguett, Maurice Chevalier, Josephine Baker, Micheline Bernardini, Tino Rossi, Line Renaud, Carla Bruni, Violetta Villas ja Zizi Jeanmaire. Esityksiä ovat käsikirjoittaneet muun muassa Serge Gainsbourg and Jean Ferrat, pukuja on suunnitellut 1970-luvulla Yves Saint Laurent, julistetaiteilijoita ovat olleet Erté ja Jules Chéret.

## Lähteet

## Aiheesta muualla
*Official Site
*Evene.fr
*New York Times (vanha artikkeli)
Aljaksandr Martynovitš

**Aljaksandr Uladzimiravitš Martynovitš** (, , s. 26. elokuuta 1987 Minsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa FK Krasnodaria ja on pelipaikaltaan puolustaja.

## Lähteet

* 
*
Magne Simonsen

**Magne Simonsen** (s. 13. heinäkuuta 1988 Drammen) on norjalainen jalkapalloilija, pelipaikaltaan puolustaja. Hän edustaa kaudella 2015 Norjan pääsarjassa pelaavaa Moldea.

Simonsen edusti vuosina 2006–2009 Lyniä, jossa hän pelasi 65 Norjan pääsarjan ottelua. Kaudeksi 2010 hän siirtyi Moldeen. Simonsen on voittanut Moldessa Norjan-mestaruuden vuosina 2011, 2012 ja 2014.

## Lähteet
Modeen

**Modeen** on seuraavien henkilöiden sukunimi:

*Alexander Edvard Modeen (1817–1899), suomalainen opettaja ja oppikirjojen ja karttojen laatija
*Gunnar Modeen (1895–1988), suomalainen tilastotieteilijä ja sosiaalipoliitikko
*Sten Sture Modéen (1920–2000), ruotsalainen näyttelijä
*Thor Modéen (1898–1950), ruotsalainen näyttelijä
*Tore Modeen (1929–2007), suomalainen oikeustieteilijä, professori, Gunnar Modeenin poika
Un tranquillo posto di campagna

**Un tranquillo posto di campagna** (; kansainvälinen nimi *A Quiet Place in the Country*) on vuonna 1968 ensi-iltansa saanut Elio Petrin ohjaama italialais-ranskalainen yliluonnollinen jännityselokuva, jonka pääosissa ovat Franco Nero ja Vanessa Redgrave. Elokuvan käsikirjoituksen laativat ohjaaja Petri, Tonino Guerra ja Luciano Vincenzoni, ja elokuvan tuottajana oli Alberto Grimaldi. Ennio Morricone sävelsi elokuvaan musiikin.

## Juoni

Suosittu taidemaalari, Leonardo Ferri (Franco Nero), lähtee kaupungista ja vuokraa talon maaseudulta etsiäkseen kadonnutta inspiraatiotaan. Talossa on kaunis aave, joka hurmaa taiteilijan. Taiteilijan mielenterveys alkaa horjua, ja hän alkaa vajota yhä syvemmälle hulluuteen. Kun taiteilijan kihlattu saapuu vierailulle, ongelmallinen taiteilija murhaa hänet ja pilkkoo hänet pieniksi paloiksi.

## Näyttelijät

## Tuotanto
*Un tranquillo posto di campagna* kuvattiin Technicolor-elokuvausmenetelmällä Italiassa. Italiassa elokuvan kuvauspaikkoina olivat Milanon, Venetsian, Vicenzan ja Padovan kaupungit. Elokuvan tuotantoyhtiöinä olivat Produzioni Europee Associati, Les Productions Artistes Associés ja Produzioni Associate Delphos.

## Julkaisu
*Un tranquillo posto di campagna* sai ensi-iltansa Italiassa 14. marraskuuta 1968 ja Ranskassa 14. elokuuta 1969. Elokuva esitettiin Berliinin elokuvajuhlilla 30. kesäkuuta 1969. Yhdysvaltain ensi-ilta oli New Yorkissa 28. elokuuta 1970. *Un tranquillo posto di campagna* -elokuvaa levitti United Artists. *Un tranquillo posto di campagna* julkaistiin DVD:nä kansainvälisellä nimellään *A Quiet Place in the Country* 9. elokuuta 2011.

## Palkinnot ja ehdokkuudet

## Lähteet

## Aiheesta muualla
* 
* 
* ''Un tranquillo posto di campagna'' TCM Movie Databasessa
Tore Modeen

**Tore Gunnar Werner Modeen** (25. syyskuuta 1929 Helsinki – 11. helmikuuta 2007 Helsinki) oli suomalainen juristi, oikeustieteen tohtori ja professori. Hän oli Åbo Akademissa 1964–1968 hallinto-oikeuden apulaisprofessori ja 1968–1977 valtio-oikeuden ja kansainvälisen oikeuden professori. Vuosina 1977–1995 hän oli Helsingin yliopistossa kunnallisoikeuden ja kunnallistalouden professori. Tieteellisissä tutkimuksissaan Modeen on käsitellyt muun muassa erilaisia valtio- ja hallinto-oikeudellisia kysymyksiä. Hän on laatinut henkilöhistorioita sukunsa jäsenistä.

Modeenin isä oli tilastotieteilijä Gunnar Modeen.

## Lähteet
Euroopan parlamentin kansalaisvapauksien sekä oikeus- ja sisäasioiden valiokunta

**Euroopan parlamentin kansalaisvapauksien sekä oikeus- ja sisäasioiden valiokunta** (lyhenne **LIBE**) on Euroopan parlamentin pysyvä valiokunta. LIBE vastaa suuresta osasta parlamentin oikeus- ja sisäasiainlainsäädäntöä. Se valvoo Euroopan unionin perusoikeuskirjan ja Euroopan ihmisoikeussopimuksen noudattamista. Valiokunnan käsittelemiä aiheita ovat Euroopan unionin ulkorajojen rajavalvonta, kansainvälinen rikollisuus, maahanmuutto, perusoikeudet, syrjintä, terrorismi, tietoturva, turvapaikka-asiat ja yksityisyyden suoja. LIBEn toimivaltaan kuuluvia laitoksia ovat Euroopan huumausaineiden ja niiden väärinkäytön seurantakeskus, Euroopan poliisiakatemia, Euroopan syyttäjänvirasto, Euroopan unionin perusoikeusvirasto, Eurojust ja Europol.

Kansalaisvapauksien sekä oikeus- ja sisäasioiden valiokunnan puheenjohtaja on vuodesta 2014 lähtien ollut Claude Moraes, joka kuuluu sosialistien ja demokraattien ryhmään.

## Lähteet

## Aiheesta muualla

* 
*
Per Egil Flo

**Per Egil Flo** (s. 18. tammikuuta 1989 Stryn) on norjalainen jalkapalloilija, pelipaikaltaan vasen laitapuolustaja. Hän edustaa kaudella 2015 Norjan pääsarjassa pelaavaa Moldea.

Flo edusti vuosina 2006–2013 Sogndalia, jossa hän pelasi 56 ottelua Norjan pääsarjassa ja 110 ottelua toiseksi korkeimmalla sarjatasolla. Kesken kauden 2013 Flo siirtyi Moldeen. Hän voitti Norjan-mestaruuden vuonna 2014.

Norjan A-maajoukkueessa Flo teki ensiesiintymisensä vuonna 2014.

## Lähteet
HMS Abborren (1916)

**HMS Abborren** (runkonumerot A ja Ab) oli Ruotsin laivaston vuonna 1917 palvelukseenotettu Abborren-luokan sukellusvene.

## Valmistus

Alus tilattiin Karlskronan laivastontelakalta. Se laskettiin vesille 25. toukokuuta 1916 ja liitettiin laivastoon 15. tammikuuta 1917.

## Palvelus
Alus poistettiin palveluksesta 18. kesäkuuta 1937. Sen myöhempi kohtalo on tuntematon.

## Lähteet
*
*

### Viitteet
HMS Delfinen (1914)

**HMS Delfinen** (runkonumerot D) oli Ruotsin laivaston vuonna 1915 valmistunut sukellusvene.

## Valmistus
Alus tilattiin Tukholmasta Bergsunds Mekaniska Verkstads AB:lta ja se laskettiin vesille 2. huhtikuuta 1914. Alus liitettiin laivastoon heinäkuussa 1915.

## Palvelus
Alus poistettiin palveluksesta 1. lokakuuta 1930 ja se myytiin romutettavaksi vuonna 1936.

## Lähteet
*
*

### Viitteet
Everest Kohtla-Järve

**Everest** (myös **HC Everest**) on virolainen Kohtla-Järveltä kotoisin oleva jääkiekkojoukkue. Seura on perustettu vuonna 2011, jolloin se liittyi maan pääsarjaan Meistriliigaan. Everest ei ole kuitenkaan ottanut sarjaan osaa joka kaudella tuon jälkeen – esimerkiksi kaudella 2017–2018 joukkue ei ollut mukana. Sen sijaan kaudella 2018–2019 joukkue otti osaa sarjaan, samoin kausilla 2019–2020, 2020–2021. Se oli myös mukana kaudella 2021–2022, samoin 2022–2023, 2023–2024, 2024–2025 ja 2025–2026.

Seuralla ei ole yhtään Viron-mestaruutta. Kaudella 2021–2022 se eteni pronssiotteluun mutta hävisi HC Panterille.

## Lähteet

## Aiheesta muualla
*Seuran kotisivut
Charleroi Red Roosters

**Charleroi Red Roosters** on jääkiekkoseura Charleroin kaupungista. Se pelaa maan korkeimmalla sarjatasolla Belgian jääkiekkoliigassa. Joukkue nousi sarjaan vuonna 2011.
Martin Linnes

**Martin Linnes** (s. 20. syyskuuta 1991 Sander) on norjalainen jalkapalloilija, pelipaikaltaan oikea laitapuolustaja. Hän edustaa turkkilaista Galatasarayta.

Linnes edusti kausina 2010–2011 Kongsvingeriä, jossa hän ensimmäisenä kautenaan pelasi 15 ottelua Norjan pääsarjassa ja toisena kautenaan 26 ottelua toiseksi korkeimmalla sarjatasolla. Kaudeksi 2012 Linnes siirtyi Moldeen, jossa hän on voittanut Norjan-mestaruuden kausina 2012 ja 2014.

Norjan A-maajoukkueessa Linnes teki ensiesiintymisensä vuonna 2013.

## Lähteet
La vacanza

**La vacanza** () on vuonna 1971 ensi-iltansa saanut Tinto Brassin ohjaama italialainen draamaelokuva, jonka pääosissa ovat Vanessa Redgrave ja Franco Nero. *La vacanza* kertoo naisesta (Redgrave), joka pääsee psykiatrisesta sairaalasta kokeilemaan, että pystyykö hän elämään normaalisti.

Ohjaaja Brass oli laatinut elokuvan käsikirjoituksen Roberto Lericin ja Vincenzo M. Siniscalchin kanssa. Hän myös tuotti elokuvan toisen pääosanesittäjän, Neron, kanssa. Vuotta aiemmin Brass, Nero ja Redgrave olivat tehneet yhteistyötä elokuvassa *[[Dropout – hylätyt]]* (1970). *La vacanza* sai ensi-iltansa Venetsian elokuvajuhlilla 4. syyskuuta 1971. Elokuvajuhlilla elokuva voitti Pasinetti-palkinnon, parhaan italialaiselokuvan, palkinnon. *La vacanzan* maanlaajuisen teatterilevityksen ensi-ilta Italiassa oli 5. huhtikuuta 1972.

## Näyttelijät

## Lähteet

## Aiheesta muualla
* 
* 
* ''La vacanza'' TCM Movie Databasessa
Laivayhtiön talo

**Laivayhtiön talo** on arkkitehti Birger Federleyn suunnittelema, vuonna 1908 valmistunut jugendtyylinen kuusikerroksinen asuinkerrostalo Hämeenpuisto 6:ssa Tampereen Amurin kaupunginosassa. Talon vuonna 1939 tehdyt muutostyöt suunnitteli rakennusmestari Heikki Tiitola.

Laivayhtiön talo on suojeltu asemakaavalla vuonna 1989.

## Lähteet
Laxen-luokka

**Laxen-luokka** oli Ruotsin merivoimien kahden 1915 valmistuneen sukellusveneen muodostama alusluokka.

## Alukset

## Lähteet
*
*

### Viitteet
Svärdfisken-luokka

**Svärdfisken-luokka** oli Ruotsin merivoimien kahden vuonna 1914 valmistuneen sukellusveneen muodostama alusluokka.

## Alukset

## Lähteet
*
*

### Viitteet
Diceria dell’untore

**Diceria dell’untore** (; myös *The Plague Sowers*) on vuonna 1990 ensi-iltansa saanut Beppe Cinon ohjaama italialainen psykologinen draamaelokuva, jonka pääosissa ovat Franco Nero ja Vanessa Redgrave. *Diceria dell’untore* kertoo fyysisistä ja henkisistä haavoista kärsivistä italialaisista toisen maailmansodan veteraaneista ja tuberkuloosipotilaista parantolassa, jossa heistä tehdään psykologinen tutkimus vuoden 1946 Italiassa.

*Diceria dell’untore* perustuu Gesualdo Bufalinon romaaniin *[[Diceria dell’untore (romaani)|Diceria dell’untore]]* (1981), jonka pohjalta Bufalino ja Cino laativat elokuvan käsikirjoituksen. Elokuva kuvattiin Sisiliassa ja Roomassa joulukuusta 1989 tammikuuhun 1990. Vincent Gallo, Massimo Vigliar ja Nero tuottivat elokuvan, joka sai ensi-iltansa Italiassa 12. lokakuuta 1990. Italiassa elokuvan teatterilevityksestä vastasi Istituto Luce-Italnoleggio Cinematografico, joka oli myös yksi elokuvan tuotantoyhtiöistä. *Diceria dell’untore* sai Yhdysvaltain ensi-iltansa Kalifornian Santa Monicassa 25. kesäkuuta 1992.

## Näyttelijät

## Lähteet

## Aiheesta muualla
* 
* 
* ''Diceria dell’untore'' TCM Movie Databasessa
San Lorenzo al Mare

**San Lorenzo al Mare** on kunta Pohjois-Italiassa olevassa Imperian maakunnassa Ligurian alueella Välimeren rannikolla. Kunta oli vuoden 2015 Italian ympäriajon lähtöpaikka.

## Lähteet
Harmeet Singh

**Harmeet Singh** (s. 12. marraskuuta 1990) on norjalainen jalkapalloilija, pelipaikaltaan keskikenttäpelaaja. 

Singh edusti vuosina 2008–2012 Vålerengaa, jossa hän pelasi sata Norjan pääsarjan ottelua ja voitti Norjan Cupin kaudella 2008. Heinäkuussa 2012 Singh siirtyi 300 000 euron siirtosummalla Alankomaiden pääsarjassa pelaavaan Feyenoordiin. Hän pelasi seurassa seitsemän sarjaottelua kaudella 2012–2013, mutta seuraavalla kaudella ei otteluakaan. Helmikuussa 2014 Singh siirtyi ilmaisella siirrolla Norjan pääsarjassa pelaavaan Moldeen, jossa hän voitti ensimmäisen kautensa päätteeksi Norjan-mestaruuden. Vuosina 2014-2018 Singh pelasi norjalaisen Molden lisäksi Tanskan pääsarjan Midtjyllandia, Puolan pääsarjan Wisla Plockia, Ruotsin pääsarjan FF Kalmaria sekä norjalaista FF Sarpsborgia. 

Singh siirtyi Veikkausliigaan Helsingin jalkapalloklubiin kausiksi 2019-2020 kaksivuotisella sopimuksella.

Norjan A-maajoukkueessa Singh teki ensiesiintymisensä vuonna 2012.

## Lähteet
Fredrik Thesleff

**Fredrik Thesleff** (17. syyskuuta 1859 Viipurin maalaiskunta – 12. joulukuuta 1913 Helsinki) oli suomalainen arkkitehti.

## Henkilöhistoria
Thesleffin vanhemmat olivat eversti, valtioneuvos Fredrik Wilhelm Thesleff (1824–1893) ja Olga Maria Thesleff (1830–1893). Hänen nuorempi veljensä oli kasvitieteilijä ja mustalaisten kielen ja tapojen tutkija Arthur Thesleff. Fredrik Thesleff pääsi ylioppilaaksi 1879 Helsingin reaalilyseosta ja valmistui 1884 arkkitehdiksi Polyteknillisestä opistosta. Thesleff teki useita opintomatkoja muun muassa Ranskaan, Italiaan ja Venäjälle. Hän toimi Yleisten rakennusten ylihallituksen arkkitehtina 1884–1887 ja oli sen jälkeen talonrakennuksen lehtorina Vaasan teollisuuskoulussa 1889–1908. Thesleffillä oli Vaasassa yhteinen arkkitehtitoimisto lääninarkkitehti Waldemar Backmanssonin kanssa ja hän toimi jonkin aikaa myös Vaasan kaupunginarkkitehtina. Thesleffin pääasiassa Viipuriin ja Vaasaan suunnittelemat rakennukset edustivat tyylillisesti uusrenessanssia ja jugendia.

Thesleff on haudattu Hietaniemen vanhalle hautausmaalle.

## Töitä

* Punaisenlähteentorin apteekkitalo, Viipuri
* Konsuli E. Wolffin talo, Linnankatu 1, Viipuri
* Nya svenska läroverket, Kaisaniemi, Helsinki 1886
* Raatihuoneenkadun kansakoulu, Vaasa 1890
* Vaasan Sähkö Oy:n keskusaseman konehalli, Vaasa 1893
* Pikkupalatsi, Hämeenpuisto, Tampere 1897
* Pohjolan Viinatehtaan viinapolttajamestareiden asuintalo, Vöyrinkatu 12, Vaasa 1897, nykyisin Wasa Sångargillen Cantare-kulttuuritalo 
* Pohjoisvalli 11, asuintalo, Viipuri 1897, tuhoutunut tulipalossa heinäkuussa 2014 
* Satamapuiston jugendtyylinen kioski, Vaasa 1900
* Vaasan Sähkö Oy:n keskusaseman päärakennus, Vaasa 1903
* Vaasan Osakepankin talo, Vaasa 1904
* Kurtenia, jugendtyylinen 5-kerroksinen asuintalo, Vaasa 1904–1905
* Palosaaren kansakoulu, Vaasa 1905

## Lähteet
Buspironi

**Buspironi** (Suomessa valmistenimillä Anksilon ja Buspiron) on atsapironeihin kuuluva ahdistusta lievittävä psykotrooppinen lääkeaine. Pääasiasiallisesti sitä käytetään yleistyneen ahdistuneisuushäiriön hoitoon. Monista yleisesti käytetyistä anksiolyyteistä poiketen se ei ole sukua bentsodiatsepiinelle tai barbituraateille, mistä johtuen sen käytössä ei ole näille tyypillistä riskiä riippuvuudesta tai vieroitusoireista. Vastaavasti sillä ei ole myöskään tämän lääkeryhmän aineille ominaista kouristuksia ehkäisevää vaikutusta. Käypä hoito -katsauksen mukaan buspironin anksiolyyttinen teho suhteessa bentsodiatsepiineihin on todennäköisesti hieman pienempi ja että buspironin tämän vaikutuksen ilmeneminen on hitaampaa ja vaatii säännöllistä lääkkeen käyttöä toisin kuin bentsodiatsepiinien kohdalla.

Lääkeaineen löysi Mead Johnsonin tutkijaryhmä vuonna 1972, mutta se patentoitiin vasta vuonna 1975. Se kehitettiin alun perin psykoosilääkkeeksi, mutta kun tehoa tähän indikaatioon ei voitu osoittaa ja sen anksiolyyttiset vaikutukset huomattiin, buspironi suunnattiin ahdistuneisuuden hoitoon.

Vuonna 1986 Bristol-Myers Squibb sai luvan Yhdysvaltain lääkevirasto FDA:lta buspironin käyttöön yleistyneen ahdistuneisuushäiriön hoidossa. Buspironin lääkepatentti vanheni Yhdysvalloissa vuonna 2001, ja siitä on saatavilla halvempia rinnakkaisversiota.

Buspironin LD50-arvo (rotalle suun kautta) on 136&nbsp;mg/kg.

## Lähteet

## Aiheesta muualla
*PubChem: Buspirone 
*Human Metabolome Database (HMDB): Buspirone 
*Kyoto Encyclopedia of Genes and Genomes (KEGG): Buspirone 
*ChemBlink: Buspirone
Tapani Moisio

**Tapani Jouko Ilmari Moisio** (s. 1934) on suomalainen tekniikan tutkija. Hän on ollut Lappeenrannan teknillisen korkeakoulun metalliteknologian professori vuodesta 1980. Hän tutki hitsausmetallurgiaa ja -tekniikkaa.

## Lähteet
Lekunberri

**Lekunberri** () on kunta Nafarroan maakunnassa Espanjan puoleisessa Baskimaassa.

## Kuvia

Lekunberri P1270465.jpg
Lekunberriko plaza.jpg|Lekunberriko plaza
Església de Lekunberri P1270460.jpg|



## Lähteet

### Viitteet

## Aiheesta muualla

* Kunnan viralliset kotisivut
Louis Moilanen

**Louis (Lauri, Lassi) Moilanen** (5. tammikuuta 1886 Aittokylä, Puolanka – 16. syyskuuta 1913 Hancock, Michigan, Yhdysvallat) oli amerikansuomalainen 236 senttimetrin mittainen mies, jota esiteltiin aikoinaan maailman pisimpänä miehenä. Hänestä käytettiin lempinimeä *Iso-Luwi*, englanniksi *Big Louie*. Toisen lähteen mukaan Moilasen pituudeksi oli hänen kuoltuaan mitattu 246 senttimetriä ja painoksi 181 kiloa.

Moilasen isä, mökkiläinen Lauri Heikinpoika Moilanen lähti 1889 siirtolaisena Yhdysvaltoihin, ja hänen vaimonsa Anna Kaisa Pyykkönen muutti 1891 perässä perheen neljän lapsen kanssa, joista Lauri oli nuorin. Perhe asettui Michiganissa sijaitsevan Hancockin kaupungin pohjoispuolelle. Moilasen vanhemmat olivat normaalikokoisia, mutta hän itse oli jo 9-vuotiaana keskikokoisen miehen pituinen ja kymmenen vuotta myöhemmin häntä esiteltiin maailman pisimpänä miehenä.

Moilanen työskenteli aluksi neljän vuoden ajan kotitilansa lähellä sijainneessa Franklinin kuparikaivoksessa, jossa raskaiden tukiparrujen käsittely onnistui häneltä helposti. Koska kaivostunnelit oli rakennettu normaalikokoisille miehille, Moilanen joutui lopulta luopumaan kaivostyöstä. Hän kiersi sitten pari vuotta Ringling Brothers and Barnum & Bailey -sirkuksen mukana *Kuparimaan jättiläisenä* (*Copper Country Giant*) ja voimamiehenä, muttei pitänyt siitä että joutui esiintymään suurten yleisöjoukkojen töllisteltävänä ja vastailemaan typeriin kysymyksiin. Isän kuoltua Moilanen palasikin kotitilalleen. Pari vuoden päästä Moilanen meni työhön baarimikoksi ja ulosheittäjäksi Hancockissa Franklin Streetin ja Tezcuco Streetin kulmauksessa sijainneeseen saluunaan, mutta kyllästyi taas pian uteliaisiin ihmisiin ja palasi vuoden 1909 tienoilla takaisin kotitilansa rauhaan. 

Moilanen valittiin 1911 Hancockin rauhantuomariksi, ja oli jo suunnitteilla että hän olisi ehdokkaana Michiganin edustajainhuoneeseen Lansingissa seuraavissa vaaleissa. Moilanen sairastui kuitenkin 1913 ja hän kuoli saman vuoden syyskuussa 27-vuotiaana tuberkuloottiseen aivokalvontulehdukseen. Moilasta varten täytyi tilata erikoiskokoinen ruumisarkku, ja hänet haudattiin Lakesiden hautausmaalle Hancockiin. Kerrotaan, että Moilasen arkun päälle jouduttiin valamaan sementtiä ruumiinryöstäjien torjumiseksi. 

## Lähteet

## Aiheesta muualla
* Suomalainen jättiläinen kuoli ja arkku vietiin kivikärryillä hautaan. Tarinaa Lauri Moilasen viimeiseltä matkalta, Seura, 06.05.1936, nro 19, s. 18, Kansalliskirjaston digitaaliset aineistot
Storia di una capinera

**Storia di una capinera** () on vuonna 1993 ensi-iltansa saanut Franco Zeffirellin ohjaama italialainen draamaelokuva, jonka pääosissa ovat debyyttiroolinsa tekevä Angela Bettis, Johnathon Schaech, Vanessa Redgrave, Valentina Cortese ja Frank Finlay. *Storia di una capinera* sijoittuu vuoden 1854 Sisilian Cataniaan, jota piinaa koleraepidemia. Päähenkilönä on nuori luostarin noviisi Maria, joka saa vapautensa takaisin ja löytää rakkauden. Rakkaus kuitenkin tuottaa hänelle kipua ja vaikeuksia, joita viaton tyttö ei osaa käsitellä.

*Storia di una capinera* perustuu Giovanni Vergan samannimiseen pienoisromaaniin, jonka pohjalta Franco Zeffirelli ja Allan Baker laativat elokuvan käsikirjoituksen. Mario Cecchi Gori ja Vittorio Cecchi Gori tuottivat elokuvan. *Storia di una capinera* kuvattiin Sisilian Cataniassa ja Rooman Cinecittàn studioilla vuonna 1992. Elokuvan tuotantoyhtiöinä olivat Cecchi Gori Group Tiger Cinematografica, Officina Cinematografica ja Nippon Film Development and Finance. *Storia di una capinera* sai ensi-iltansa Japanissa Tokion elokuvajuhlilla lokakuussa 1993. Elokuva sai ensi-iltansa Italiassa 4. helmikuuta 1994.

## Näyttelijät

## Palkinnot ja ehdokkuudet

## Lähteet

## Aiheesta muualla
* 
* 
*
Hiiu (kunta)

**Hiiu** oli kunta Hiidenmaan saarella Virossa. Hiiun kunta syntyi 30.10.2013, kun Kärdlan kaupunki ja Kõrgessaaren kunta yhdistettiin. Kunnanjohtajaksi tuli Kärdlan viimeinen kaupunginjohtaja Georg Linkov. Kunnanjohtajana toimi marraskuusta 2015 Reili Rand.

Hiidenmaan kunnat (Emmaste, Hiiu, Käina ja Pühalepa) yhdistettiin vuoden 2017 lokakuussa Hiidenmaan kunnaksi.

Kõpun ikivanha majakka sijaitsee Hiiussa.

## Kylät
Hiiun kunta koostui Kärdlan epäitsenäisestä kaupungista (), Kõrgessaaren pienkauppalasta () ja 58 kylästä: Heigi, Heiste, Heistesoo, Hirmuste, Hüti, Isabella, Jõeranna, Jõesuu, Kalana, Kaleste, Kanapeeksi, Kauste, Kidaste, Kiduspe, Kiivera, Kodeste, Koidma, Kopa, Kurisu, Kõpu, Laasi, Lauka, Lehtma, Leigri, Lilbi, Luidja, Malvaste, Mangu, Mardihansu, Meelste, Metsaküla, Mudaste, Mägipe, Napi, Nõmme, Ogandi, Ojaküla, Otste, Palli, Paope, Pihla, Poama, Puski, Reigi, Risti, Rootsi, Sigala, Suurepsi, Suureranna,  Sülluste, Tahkuna, Tammistu, Tiharu, Viita, Viitasoo, Vilima, Villamaa, Ülendi.

## Lähteet

## Aiheesta muualla
Un muro de silencio

**Un muro de silencio** (kansainvälisiltä nimiltään *A Wall of Silence* tai *Black Flowers*) on vuonna 1993 ensi-iltansa saanut Lita Stanticin ohjaama argentiinalais-meksikolais-brittiläinen poliittinen draamaelokuva, jonka pääosassa on Vanessa Redgrave. *Un muro de silencio* on ohjaaja Stanticin ensimmäinen ohjaama pitkä elokuva.

## Juoni

*Un muro de silencio* kertoo brittiläisestä elokuvantekijästä Kate Bensonista (Vanessa Redgrave), joka on tullut Argentiinaan elokuva-aiheen perässä. Hän haluaisi elokuvata Silvia Cassinin (Ofelia Medina) kokemuksia, kun tämän aviomiehestä, poliittisesta aktivistista, tuli ”yksi kadonneista” sotilasdiktatuurin aikana.

## Näyttelijät

## Tuotanto
Ohjaaja Lita Stantic sai idean *Un muro de silencio* -elokuvasta vuonna 1986. Elokuva kuvattiin Argentiinan Buenos Airesissa vuonna 1992. *Un muro de silencion* tuotantoyhtiöinä olivat Aleph Producciones S.A., Channel 4 Television Corporation ja Instituto Mexicano de Cinematografía.

## Julkaisu ja vastaanotto
*Un muro de silencio* sai ensi-iltansa Argentiinassa 10. kesäkuuta 1993. Elokuva esitettiin Toronton elokuvajuhlilla 10. syyskuuta 1993. Lokakuussa 1993 elokuva esitettiin myös Chicagon elokuvajuhlilla. Meksikon ensi-ilta oli 31. toukokuuta 1994. Ilmestyessään *Un muro de silencio* sai yleisesti hyvän vastaanoton elokuvakriitikoilta; se oli menestys etenkin argentiinalaisten elokuvakriitikoiden keskuudessa. Lisäksi Redgraven roolisuoritus sai ylistävät arvostelut. *Un muro de silencio* julkaistiin DVD:nä 15. tammikuuta 2007.

## Palkinnot ja ehdokkuudet

## Lähteet

## Aiheesta muualla
* 
*
Karri Sihvonen

**Karri Sihvonen** (s. 17. helmikuuta 1994 Mäntyharju) on suomalainen lentopalloilija, joka edustaa lentopallon Mestaruusliigassa pelaavaa Raision Loimua. Sihvonen on kotoisin Mäntyharjulta, josta hän siirtyi Kuortaneen urheilulukioon opiskelemaan muiden nuorisomaajoukkueiden vakipelaajien tavoin. Kuortaneen jälkeen hän siirtyi kaudeksi 2012–2013 pelaamaan Mikkelin Passareiden riveissä lentopallon I-sarjaa. Kaudeksi 2013–2014 hän siirtyi Raision Loimun riveihin, jossa nousujohteinen ura jatkuu edelleen.

## Lähteet
Suomi-sarjan kausi 2013–2014

**Kausi 2013–2014** oli jääkiekon Suomi-sarjan 15. kausi. Mestaruuden voitti KeuPa HT, joka nousi Mestikseen.

## Joukkueet

## Runkosarja
Runkosarjassa pelattiin 38 ottelua.

### Sarjataulukko

### Pistepörssi

### Maalivahtien torjuntapörssi
Vähintään 1/3 otteluista

## Pudotuspelit
Runkosarjan kahdeksan parasta etenivät pudotuspeleihin. Puolivälierät ja välierät pelattiin paras kolmesta -järjestelmällä, loppuottelut pelattiin paras viidestä -järjestelmällä. Kotietu oli runkosarjassa paremmin sijoittuneella.

### Puolivälierät

### Välierät

### Loppuottelut

### Pistepörssi

### Maalivahtien torjuntapörssi
Vähintään 1/3 otteluista

## Putoamiskarsinnat
Runkosarjan sijoille 9-14 sijoittuneet jatkoivat putoamiskarsintoihin. Ensimmäinen kierros pelattiin paras kolmesta -järjestelmällä ja kotietu oli runkosarjassa paremmin sijoittuneella. Ensimmäisen kierroksen häviäjät jatkoivat toiselle kierrokselle. Toinen kierros pelattiin yksinkertaisena sarjana ja kaksi viimeistä jatkoivat kolmannelle kierrokselle II-divisioonan joukkueita vastaan. Kolmannen kierroksen lohkoissa pelattiin kaksinkertaiset sarjat. Lohkojen kaksi parasta saivat paikan Suomi-sarjaan kaudelle 2014–2015.

### 1. kierros

### 2. kierros

### 3. kierros

#### Lohko 1

#### Lohko 2

## Lopulliset sijoitukset

## Lähteet
Lesaka

**Lesaka** () on kunta Nafarroan maakunnassa Espanjan puoleisessa Baskimaassa.


Lesaka 1, Euskal Herria.JPG
Tourseko Martin Deunaren eliza, Lesaka.JPG|San Martin Tourskoaren eliza
Lesakako elizaren gibelaldea Albistur kaletik ikusita.JPG


## Lähteet

### Viitteet

## Aiheesta muualla
Etxalar

**Etxalar** () on kunta Nafarroan maakunnassa Espanjan puoleisessa Baskimaassa.

## Lähteet

### Viitteet

## Aiheesta muualla
Ezkurra

**Ezkurra** () on kunta Navarran maakunnassa Espanjan puoleisessa Baskimaassa.

## Lähteet

## Aiheesta muualla
Behind the Mask (elokuva)

**Behind the Mask** on vuonna 1958 ensi-iltansa saanut Brian Desmond Hurstin ohjaama brittiläinen draamaelokuva, jonka pääosissa ovat Michael Redgrave, Tony Britton, Carl Möhner ja Niall MacGinnis. *Behind the Mask* on sivuroolia näyttelevän Vanessa Redgraven ensimmäinen elokuva. *Behind the Mask* kertoo kiireisen sairaalan kahdesta kirurgista, jotka vaarantavat kilpailullaan potilaidensa henkiä.

*Behind the Mask* perustuu John Rowan Wilsonin romaaniin *[[The Pack]]*, jonka pohjalta John Hunter laati elokuvan käsikirjoituksen. Sergei Nolbandov ja Josef Somlo olivat elokuvan tuottajina. Tuotantoyhtiöinä olivat GW Films ja British Lion Film Corporation, joka myös vastasi elokuvan teatterilevityksestä Isossa-Britanniassa vuonna 1958. *Behind the Mask* sai ensi-iltansa Lontoossa 24. lokakuuta 1958.

## Näyttelijät

## Lähteet

## Aiheesta muualla
* 
* 
* ''Behind the Mask'' TCM Movie Databasessa
Vielha e Mijaran

**Vielha e Mijaran** eli **Vielha** (katalaaniksi *Viella i Mitjaran*, ) on Val d'Aranin piirikunnan pääkaupunki Luoteis-Kataloniassa Lleidan maakunnassa.
Pirjo Aalto

**Pirjo Hannele Aalto** (o.s. **Mattila**, s. 19. helmikuuta 1961 Huittinen) on suomalainen ampumahiihtäjä.

Aalto hiihti avausosuuden pronssia saaneessa Suomen 3&nbsp;×&nbsp;5&nbsp;kilometrin viestijoukkueessa Egg am Etzlin MM-kilpailuissa 1985. Hän hiihti ankkuriosuuden Suomen saadessa MM-pronssia 3&nbsp;×&nbsp;7,5&nbsp;kilometrin viestissä Oslossa 1990. Freistritzissa 1989 hän oli viides joukkuekilpailussa ja kuudes viestissä.

Aalto sijoittui MM-kilpailuissa Lahdessa 1987 normaalimatkalla (10 km) neljänneksi ja pikakilpailussa (5 km) 13:nneksi. 	Freistritzissa 1989 hän oli yhdeksäs sekä pikakilpailussa (7,5 km) että normaalimatkalla (15 km). Oslossa 1990 hän oli kuudes pikakilpailussa (7,5 km). Borovetsin MM-kilpailuissa 1993 hän sijoittui normaalimatkalla (15 km) neljänneksi.

Aalto kilpaili myös suunnistuksessa ja hiihtosuunnistuksessa. Hän osallistui suunnistuksen MM-kilpailuihin 1983.

## Lähteet
Araneesi

**Araneesi** (*aranés*) on romaaninen kieli, jota puhutaan Val d’Aranin piirikunnassa Luoteis-Kataloniassa. Kielellä on virallinen asema alueella katalaanin ja espanjan kielten rinnalla. Kielitieteellisesti araneesin katsotaan kuuluvan Ranskan puolella puhuttavan oksitaanin kielen yhteyteen, ja se luokitellaankin usein oksitaanin murteen gaskonin yhdeksi alamurteeksi. Katalonian itsehallintoalueen parlamentti sääti vuonna 2010 lain, joka olisi vahvistanut araneesin asemaa ja määritellyt sen Val d'Aranin ensisijaiseksi viralliseksi kieleksi paikallishallinnossa, kouluopetuksessa ja tiedotusvälineissä. Espanjan perustuslakituomioistuin kuitenkin kumosi lain helmikuussa 2018.

## Lähteet
Abraham Berge

**Abraham Theodor Berge** (20. elokuuta 1851 Lyngdal, Norja – 10. heinäkuuta 1936 Tønsberg, Norja) oli norjalainen opettaja ja Frisinnede Venstre -puolueen poliitikko, joka toimi maansa pääministerinä 30. toukokuuta 1923 – 25. heinäkuuta 1924. Berge valittiin parlamenttiin 1892 liberaalipuolueen edustajana. Vuonna 1909 hän oli perustamassa Vasemmistoliberaalipuoluetta. Vuonna 1910 hänestä tuli valtiovarainministeri Wollert Konowin hallituskoalitioon. Hän toimi välillä Jarlsbergin ja Larvikin maaherrana, mutta 1923 hänet kutsuttiin jälleen valtiovarainministeriksi. Kun pääministeri Otto Bahr Halvorsen kuoli kesken virkakauden eikä konservatiivipuolueen puheenjohtaja Ivar Lykke halunnut ottaa hänen paikkaansa, Bergestä tuli pääministeri 74-vuotiaana.

## Lähteet
Teija Nieminen

**Teija Nieminen** on suomalainen ampumahiihtäjä.

Nieminen hiihti toisen osuuden pronssia saaneessa Suomen 3&nbsp;×&nbsp;5&nbsp;kilometrin viestijoukkueessa Egg am Etzlin MM-kilpailuissa 1985. Samojen kisojen pikakilpailussa(5 km) hän sijoittui 14:nneksi. Falunin MM-kilpailuissa 1986 hän oli normaalimatkalla (10 km) yhdeksäs ja pikakilpailussa (5 km) kolmastoista.

## Lähteet
Cape Canaveral AFS SLC-37

**Cape Canaveral Space Force Station Space Launch Complex 37** (**SLC-37**), aiemmin **Launch Complex 37** (**LC-37**), on rakettien laukaisualusta Cape Canaveralin avaruustukikohdassa, Floridassa. Kompleksi koostuu kahdesta laukaisualustasta, ja sen rakentaminen käynnistyi 1959. NASA valitsi sen Saturn I -rakettiohjelman koealustaksi 1963. LC-37A:ta ei koskaan käytetty, mutta kompleksi toiselta alustalta, LC-37B:ltä tehtiin miehittämättömiä Saturn I- ja -IB-koelentoja vuosina 1964–1968. Alustalta laukaistiin muun muassa ensimmäinen Apollo-ohjelman kuumoduulin avaruuteen kuljettanut koelento. Alusta poistettiin käytöstä 1972, ja palautettiin käyttöön liki kolme vuosikymmentä myöhemmin vuonna 2001, kun United Launch Alliance otti sen käyttöön Delta IV:n laukaisupaikkana.

Alustan alkuperäiseen varustukseen kuului yksi siirreltävä laukaisutorni (), jota voitiin käyttää yhdellä alustalla kerrallaan. Rakennelma on myöhemmin purettu ja korvattu Delta IV-raketille suunnitellulla noin sata metriä korkealla laukaisutornilla.

## Katso myös
*Luettelo Cape Canaveralin ja Merritt Islandin laukaisualustoista

## Lähteet

## Aiheesta muualla
Etkö unta saa?

**Etkö unta saa?** on syyskuussa 2003 ilmestynyt Yön single, joka on viides singlejulkaisu *[[Rakkaus on lumivalkoinen]]* -menestysalbumilta. Sen nimikappaleella vierailee Olli Lindholmin kanssa duetoimassa Movetron-yhtyeen Päivi Lepistö. Vaihtoehtoinen versio, jossa laulajana on Taina Kokkonen, julkaistiin vuoden 2006 *[[Yön valoisa puoli]]* -kokoelmalla. Samalla levyllä on myös singlen toinen kappale *Lannistumaton*.

Single nousi Suomen viralliselle listalle kolmeksi viikoksi ja oli korkeimmillaan sijalla yhdeksän.

## Muusikot
;Yö
*Olli Lindholm – laulu
*Daffy Terävä – kitara 
*Jukka Lewis – basso, kitara, taustalaulu
*Antti Mäkinen – rummut
*Mikko Kangasjärvi – kosketinsoittimet, taustalaulu
;Vierailijat
*Jari Latomaa – kitara, kosketinsoittimet, taustalaulu
*Päivi Lepistö – laulu (1) 

## Kappaleet
#
#

## Lähteet
*Yö: Etkö unta saa? Finnmusic.
*ETKÖ UNTA SAA? Likaiset Legendat.

### Viitteet
Kartik Swami

**Kartik Swami** joskus myös piirikunnan mukaan **Jumla** () oli kylä, joka toimi Nepalin Keskilännen kehitysalueen 388&nbsp;713 asukkaan Karnalin vyöhykkeen ja sen 108&nbsp;921 asukkaan (2011) Jumlan piirikunnan keskuksena. Keskustaajaman itäpuolella on lyhyt, noin 600 metrin kiitotiellä varustettu Jumlan lentoasema.

Vuoden 2011 väestönlaskennan aikaan Jumlan piirikunnassa ei ollut yhtään kaupunkia. Kartik Swamin kyläsuunnittelukomitean (VDC) eli Jumlan keskustaajaman väkiluku oli 2&nbsp;186 (2011).  

Toukokuussa 2014 Jumlan piirikuntaan perustettiin sen asukasluvultaan suurimman kyläkomitean (VDC, 8&nbsp;491 as. 2011.) mukaan nimetty ensimmäinen kaupunki Chandan Nath. Toukokuussa 2014 useita läheisiä kyläkomiteoita (Mahatgaun, Talium, Kartik Swami ja Chandannat) yhdistettiin uudeksi kaupungiksi, ja tällä saavutettiin yli 10&nbsp;000 asukkaan minimitavoitekoko. Aimpi Jumlan piirikunnan keskuskylä Kartik Swami sulautui osaksi uutta kaupunkia. Vuoden 2011 asukaslukujen perusteella uuden kaupungin laskennallinen väkiluku olisi noin 19&nbsp;047 as. (=3&nbsp;625 (Mahat) +4&nbsp;745 (Talium) +2&nbsp;186 (Kartik Swami) + 8&nbsp;491 (Chandan Nath)).   

## Lähteet
Cape Canaveral AFS SLC-41

**Cape Canaveral Air Force Station Space Launch Complex 41** (**SLC-41**), aiemmin **Launch Complex 41** (**LC-41**) on rakettien laukaisualusta Cape Canaveralin avaruustukikohdan pohjoisosassa Floridassa.

United Launch Alliance käyttää alustaa Atlas V -laukaisuihinsa, minkä lisäksi sitä on aiemmin käytetty Titan III ja Titan IV -laukaisuihin.

## Titan III
CCAFS:n Titan III -laukaisulaitokset rakennettiin mahdollistamaan korkea rakettien laukaisutiheys. Titan-raketit koottiin ja niitten hyötykuormat asennettiin, minkä jälkeen valmis raketti siirrettiin toiselle kahdesta laukaisualustasta raiteita pitkin. Titan III:n -laukaisulaitoksiin kuuluivat alustat LC-40 ja LC-41, Vertical Integration Building, sekä Cape Canaveralin ensimmäinen rakettien siirtorata. Laukaisulaitos saatiin valmiiksi vuonna 1964, ja ensimmäinen Titan IIIC -laukaisu tehtiin LC-41:ltä 21. joulukuuta 1965. Kantoraketti kuljetti tällä laukaisulla neljä erillistä hyötykuormaa kiertoradalle.

## Titan IV
Titan IV:n ensilento tehtiin myös LC-41:ltä. Kantorakettityypin viimeinen lento alustalta tehtiin 9. huhtikuuta 1999, jolloin Titan IVB oli tarkoitus laukaista USA 142 -ennakkovaroitussatelliitti kiertoradalle. Laukaisu kuitenkin epäonnistui ylemmän IUS-vaiheen erkanemisen epäonnituttua, ja jättäen hyötykuorman hyödyttömälle GTO-siirtoradalle.

## Atlas V
Titan-laukaisujen päätyttyä SLC-41:een tehtiin muutostöitä ULA:n Atlas V -rakettien laukaisuija varten. Ensimmäinen Atlas V -laukaisu tehtiin 21. elokuuta 2002, jolloin kantoraketti vei Eutelsatin Hot Bird 6 -satelliitin geostationaariselle kiertoradalle.

Atlas V -raketit kootaan pystyasennossa alustan eteläpuolella olevassa Vertical Integration Facilityssä, josta ne siirrettään alustalle noin päivää ennen laukaisua raiteita pitkin.

## Luotaimet
Satelliittien lisäksi Titan -kantoraketit laukaisivat useita luotaimia 1970-luvulla LC-41:stä, mihin lukeutuivat esimerkiksi aurinkoa tutkineet Helios-luotaimet, Marsia tutkineet Viking-luotaimet ja uloimmille planeetoille lentäneet Voyager-luotaimet. Alustalta on laukaistu myös Atlas V -kantoraketilla muun muassa Mars Reconnaissance Orbiter Marsiin joulukuussa 2004, New Horizons -luotain Plutoon tammikuussa 2006, Juno-luotain Jupiteriin elokuussa 2011 ja Mars Science Laboratory Marsiin marraskuussa 2011.

## Katso myös
*Luettelo Cape Canaveralin ja Merritt Islandin laukaisualustoista

## Lähteet

## Aiheesta muualla
Se kerran kirpaisee

**Se kerran kirpaisee** on toukokuussa 2003 ilmestynyt Yön single. Sen nimikappale on neljäs singlelohkaisu menestysalbumilta *[[Rakkaus on lumivalkoinen]]*. *Hetki sydämesi hehkussa* on myöhemmin julkaistu vuoden 2006 kokoelmalla *[[Yön valoisa puoli]]*.

Single nousi Suomen viralliselle listalle kahdeksi viikoksi ja oli korkeimmillaan sijalla 19.

## Muusikot
;Yö
*Olli Lindholm – laulu
*Daffy Terävä – kitara 
*Jukka Lewis – basso, kitara, taustalaulu
*Antti Mäkinen – rummut
*Mikko Kangasjärvi – kosketinsoittimet
;Vierailijat
*Jari Latomaa – kitara, kosketinsoittimet, taustalaulu
*Jari Yliaho – taustalaulu (1) 

## Kappaleet
#
#

## Lähteet
*Yö: Se kerran kirpaisee Finnmusic.
*SE KERRAN KIRPAISEE Likaiset Legendat.

### Viitteet
Zaxxon

**Zaxxon** () on Segan vuonna 1982 julkaisema kolikkopeli, joka oli isometrinen räiskintäpeli. Peli on julkaistu myös useille muille alustoille.

Peli oli aikanaan harvinaislaatuinen ja nimetty aksonometrisen kuvaprojektion mukaan, mutta teknisesti kyseessä on isometrinen projektio.

Pelille on myös julkaistu jatko-osia kuten *[[Super Zaxxon]]. Super Zaxxon eroaa Zaxxonista vaikeustasoltaan ja värimaailmaltaan.*

Paramount käytti  pelin mainoksen tekemiseen.

## Lähteet

 

## Aiheesta muualla
* 
* 
*
Everton Ribeiro

**Everton Augusto de Barros Ribeiro** (s. 10. huhtikuuta 1989 Arujá) on brasilialainen jalkapalloilija, pelipaikaltaan hyökkäävä keskikenttäpelaaja tai oikea laitalinkki. Hän edustaa Brasilian Série A:ssa pelaavaa Bahiaa.

## Seurajoukkueura
Ribeiro teki ensiesiintymisensä Brasilian pääsarjassa kaudella 2007 edustaen Corinthiansia. Hän pelasi seurassa viisi pääsarjaottelua vuosina 2007–2008. Vuosina 2008–2010 Ribeiro pelasi toiseksi korkeimmalla sarjatasolla São Caetanossa. Tämän jälkeen hän pelasi pääsarjaa ensin Coritibassa vuosina 2011–2012 ja sitten Cruzeirossa vuosina 2013–2014. Cruzeirossa hän voitti mestaruuden molemmilla kausillaan. Hänet palkittiin kummallakin kaudellaan Cruzeirossa myös Brasilian Série A:n parhaana pelaajana.

Tammikuussa 2015 Ribeiro siirtyi 15 miljoonan euron siirtosummalla arabiemiraattilaiseen Al-Ahliin. Ribeiro pelasi Al-Ahlissa 2,5 vuoden aikana 60 UAE Pro Leaguen ottelua, joissa hän teki 17 maalia ja syötti 17. Hän voitti kaudella 2015–2016 UAE Pro Leaguen.

Kesäkuussa 2017 Ribeiro siirtyi Al-Ahlista Flamengoon. Ribeiro pelasi Flamengossa vuosina 2017–2023 kaikki kilpailut mukaan lukien yhteensä 391 ottelua, joissa hän teki 45 maalia ja antoi 64 maalisyöttöä. Hän voitti Flamengossa Brasilian mestaruuden 2019 ja 2020, Copa Libertadoresin 2019 ja 2021, Recopa Sudamericanan 2020, Brasilian cupin 2022, Brasilian supercupin 2020 ja 2021 sekä kolme peräkkäistä Campeonato Cariocan mestaruutta 2019–2021.

Tammikuussa 2024 Ribeiro allekirjoitti kaksivuotisen sopimuksen Bahian kanssa.

## Maajoukkueura
Brasilian maajoukkueessa Ribeiro teki ensiesiintymisensä 6. syyskuuta 2014 ystävyysottelussa Kolumbiaa vastaan.

Ribeiro edusti Brasiliaa Copa Américassa 2015, jossa hän pelasi kahdessa ottelussa yhteensä kuusi minuuttia. Copa Américassa 2021 hän pelasi viisi ottelua Brasilian saavuttaessa hopeaa. MM-kilpailuissa 2022 hän pelasi 35 minuuttia tappiollisessa alkulohkon päätösottelussa Kamerunia vastaan, mutta ei päässyt pelaamaan turnauksen muissa otteluissa.

## Lähteet
Antti Kari

**Olli Antti Johannes Kari** (4. huhtikuuta 1949 Helsinki – 23. huhtikuuta 2015 Fuengirola, Espanja) oli suomalainen elokuva-animaattori, -leikkaaja ja -ohjaaja. Hän valmistui 1978 Taideteollisen korkeakoulun elokuvataiteen laitokselta, mutta oli tehnyt jo ennen valmistumistaan paljon animaatioita. Yhdessä Marja Westerisen kanssa hän sai animaatioelokuvasta *Sähkölintupuutarha* (1974) Jussi-palkinnon ja Valtion elokuvapalkinnon. Hänen käsialaansa oli Yleisradion Tv1:n uutisten tunnus, jota käytettiin 1982–1985. Eino Leinon *Helkavirsien* runoihin *Mennyt manner* ja *Ukonlintu* pohjautuvista tietokoneanimaatioista (1979-82) hän sai Zagrebin animaatiofestivaalilla palkinnon, ja niiden ansiosta hänet kutsuttiin 1984 luennoimaan tietokonetaiteen tapahtumaan Imaginaan. Hän oli perustamassa Taideteollisen korkeakoulun Image Media Institutea (nyk. Media Lab).

## Lähteet

## Aiheesta muualla
*Elonet-fi
HMS Laxen (1914)

**HMS Laxen** (runkonumero L) oli Ruotsin laivaston vuonna 1915 palvelukseenotettu Laxen-luokan sukellusvene.

## Valmistus

Alus tilattiin Karlskronan laivastontelakalta. Se laskettiin vesille 1914 ja liitettiin laivastoon 22. helmikuuta 1915.

## Palvelus
Alus poistettiin palveluksesta 1935. Sen myöhempi kohtalo on tuntematon.

## Lähteet
*
*

### Viitteet
HMS Svärdfisken (1914)

**HMS Svärdfisken** oli Ruotsin laivaston vuonna 1914 palvelukseenotettu Svärdfisken-luokan sukellusvene.

## Valmistus

Alus tilattiin Malmöstä Kockums Mekaniska Verkstads AB:lta. Se laskettiin vesille 30. elokuuta 1914 ja liitettiin laivastoon vielä saman vuoden lopulla 12. lokakuuta.

## Palvelus
Alus poistettiin palveluksesta 27. marraskuuta 1936. Sen myöhempi kohtalo on tuntematon.

## Lähteet
*
*

### Viitteet
Kent (nimi)

**Kent** on miehen etunimi. Nimi käsitetään yleensä skotlantilaisperäisen Kennet-nimen lyhentymäksi mutta se voi tarkoittaa myös Englannin Kentin alueen asukasta.

Suomessa nimi Kent on Digi- ja väestötietoviraston tietojen mukaan annettu vuoden 2019 loppuun mennessä noin 880 henkilölle. Kentin nimipäivä on suomen­ruotsalaisen kalenterin mukaan 11. toukokuuta. 

## Tunnettuja Kentejä

* Kent Andersson (1942–2006), ruotsalainen ratamoottoripyöräilijä 
* Kent-Erik Andersson (s. 1951), ruotsalainen jääkiekkoilija
* Kent Ove Clausen (s. 1985), norjalainen maastohiihtäjä
* Kent Conrad (s. 1948), yhdysvaltalainen poliitikko 
* Kent Ekeroth (s. 1981), ruotsalainen Ruotsidemokraattien kansanedustaja
* Kent Forsberg (s. 1947), ruotsalainen jääkiekkovalmentaja 
* Kent Henry (1948–2009), yhdysvaltalainen kitaristi
* Kent Hovind (s. 1953), yhdysvaltalainen uskonnollinen julistaja ja kreationisti
* Kent Huskins (s. 1979), kanadalainen jääkiekkoilija
* Kent Härstedt (s. 1965), ruotsalainen sosiaalidemokraattinen poliitikko
* Kent Johanssen (s. 1970), norjalainen mäkihyppääjä
* Kent Johansson (s. 1956), ruotsalainen jääkiekkoilija
* Kent Johnson (s. 2002), kanadalainen jääkiekkoilija
* Kent Karlsson (s. 1945), ruotsalainen jalkapalloilija ja valmentaja
* Kent Kirk (s. 1948), tanskalainen poliitikko ja ministeri
* Kent Larson (s. 1974), yhdysvaltalainen pornonäyttelijä
* Kent Manderville (s. 1971), kanadalainen jääkiekkoilija
* Kent McCord, oik. *Kent McWhirter* (s. 1942), yhdysvaltalainen näyttelijä
* Kent McDonell (s. 1979), kanadalainen jääkiekkoilija
* Kent Nagano (s. 1951), yhdysvaltalainen kapellimestari
* Kent Nilsson (s. 1956), ruotsalainen jääkiekkoilija
* Kent North (1971–2007), brittiläinen pornonäyttelijä
* Kent Olsson (s. 1958), ruotsalainen suunnistaja
* Kent Sjöman (s. 1948), suomalainen näyttelijä
* Kent Weeks (s. 1941), yhdysvaltalainen arkeologi ja egyptologi 
* Kent Williams (s. 1950), yhdysvaltalainen näyttelijä

## Kuvitteellisia Kentejä

* Kent Brockman, tv-sarjassa Simpsonit

## Lähteet

## Aiheesta muualla